alexandrainst/scandi-wiki huggingface dataset:
Zjeleznodorozjnyj i Moskva oblast

Zjeleznodorozjnyj (russisk Железнодоро́жный) er ein by i Moskva oblast i Russland med om lag 120 000 innbyggjarar. Han ligg rundt 20 km aust for Moskva. 

Zjeleznodorozjnyj vart grunnlagt i 1861 som ein busetnad som tente jernbanestasjonen Obiralovka (russisk: Обира́ловка), som vart gjort kjend av Leo Tolstoj som valde denne staden som dødsstad til hovudpersonen i romanen Anna Karenina. 

I 1938 vart staden omdøypt til Zjeleznodorozjnyj og gjeve bystatus i 1952. På 1960-talet vart busetnadane Kutsjino (russisk: Ку́чино), Savvino (russisk: Са́ввино), Temnikovo (russisk: Те́мниково) og Sergejevka (russisk: Серге́евка) innlemma i Zjeleznodorozjnyj.

Kjelder 
 Denne artikkelen bygger på «Zjeleznodorozjnyj i Moskva oblast» frå , den 7. januar 2009. 
 

Busetnader grunnlagde i 1861
Sarapul

Sarapul (russisk Сарапул) er ein by i Republikken Udmurtia i Russland med om lag 100 000 innbyggjarar. Han ligg ved elva Kama, rundt 50 km søraust for Izjevsk. 

Ein meiner at namnet Sarapul kjem frå frå tsjuvasjisk og tyder «gul fisk» (tsjuvasjisk сарă пулă).

Busetnaden oppstod på 1500-talet. Innbyggjarane levde hovudsakleg av kornhandel og fiske. 
I 1780 fekk busetnaden innvilga byrettar. Mange av dei arkitektoniske fortidsminnene i Udmurtia ligg i Sarapul. Dei vakraste bygningane er kjøpmannhusa og kyrkjene. 

Næringslivet i byen er i dag preget av verksemder innan maskinbygging og elektronikk.

Bakgrunnsstoff 
 Offisielt nettstad for Sarapul
 Offisielt nettstad for Udmurtia

Kjelder 
 Denne artikkelen bygger på «Sarapul» frå , den 7. januar 2009. 
 

Busetnader grunnlagde på 1500-talet
Kansk

Kansk (russisk Канск) er ein by i Krasnojarsk kraj i Russland med om lag 100 000 innbyggjarar. Han ligg på venstre bredd av elva Kan. 

Byen vart grunnlagd i 1640 som eit russisk fort. Han er eit senter for lignittbekkenet i Kansk-Atsjinsk, som på byrjinga av 1980-talet vart utvikla til eit av dei største kolgruveområda i Sovjetunionen. Byen har òg verksemder innan bomullsindustri, tømmerhydrolyse og næringsmiddelindustri. Kansk flybase ligg 8 km sør for byen. Den transsibirske jernbanen går gjennom Kansk.

Bakgrunnsstoff 
 Kansk portal (russisk)

Kjelder 
 Denne artikkelen bygger på «Kansk» frå , den 7. januar 2009. 
 

Busetnader grunnlagde i 1640
Norges Skogeierforbund

Norges Skogeierforbund er ein interesseorganisasjon for skogeigarar i Noreg, og ei overbygning for tilslutta andelslag i skogeigarsamvirket. Skogeierforbundet har hovudkontor i Oslo. Skogeigarar som er medlem i eit tilsutta andelslag, er samstundes medlemmer i Skogeierforbundet.

Kvart andelslag er organisert med lokale skogeigarlag som fungerer som valdistrikt for medlemene i representantskapet.

Norges Skogeierforbund vart stifta i Oslo 2. mai 1913, som ein overbygning over dei vassdragsvise skogeigarlaga. Inititativtakar var Olav Nergård, som var formann i Glommen, det eldste av skogeigarlaga, stifta i 1903.

Skogeierforbundet fremjer næringsinteressene for skogeigarane, og det arbeider for å sikre eigedomsretten deira. 

Det er sett saman av lokale andelslag:

Bakgrunnsstoff 
 Nettside 

Skogbruk
Norske næringsorganisasjonar
Skipingar i 1913
Solikamsk

Solikamsk (russisk Солика́мск) er ein by i Perm kraj i Russland med om lag 100 000 innbyggjarar. Han ligg rundt 190 km nord for Perm og 25 km nord for nabobyen Berezniki. Solikamsk er den tredje største byen i Perm kraj.

Han vart grunnlagt i 1430. Bynamnet kjem av dei russiske orda sol (соль) – salt og Kama (Кама) – elva som renn gjennom byen.

Byen er kjent for saltproduksjon, særskild natriumklorid, som vert nytta som gjødsel. Over 11 000 menneske arbeider innan utvinning av salt, 3 000 i underjordiske gruver og 7 000 over bakken. Byen har eit eige museum som er tileigna til å forklare og vise alle stadium i saltutvinninga, raffinering og næringa si historie i byen.

I Sovjettida låg det ein gulag-arbeidsleir ved byen. Han er no stengd, men vert nytta som museum.

Bakgrunnsstoff 
 Guide til Solikamsk (engelsk)
 Solikamsk historie (engelsk)

Kjelder 
 Denne artikkelen bygger på «Solikamsk» frå , den 7. januar 2009. 
 

Busetnader grunnlagde i 1430-åra
Mezjduretsjensk i Kemerovo oblast

Mezjduretsjensk (russisk Междуре́ченск) er ein by i Kemerovo oblast i Russland med om lag 105 000 innbyggjarar. Han ligg rundt 230 km søraust for Kemerovo. Byen vart grunnlagd i 1948 og fekk bystatus i 1955.

Bakgrunnsstoff 
 Bilete frå Mezjduretsjensk

Busetnader grunnlagde i 1948
Zjukovskij

Denne artikkelen er om den russiske byen. For den vitenskapsmannen se Nikolai Zjukovskij

Zjukovskij (russisk Жуко́вский) er ein by i Moskva oblast i Russland med om lag 100 000 innbyggjarar. Han ligg ved elva Moskva, rundt 35 km søraust for Moskva sentrum.

Historie 

Ut av datsja-busetnaden Otdykh (russisk: Отдых) oppstod i 1930 Stakhanovo (russisk: Стаханово), med status som urbanliknande busetnad. 1947 fekk Stakhanovo bystatus og sitt noverande namn. Byen er kalla opp etter den russiske vitskapsmannen Nikolaj Jegorovitsj Zjukovskij, som vert rekna som far til den russiske luftfarten.

Næringsliv 
Zjukovskij er det viktigaste senteret for russisk luft- og romfart. Under sovjettida var byen, som militært støttepunkt, ikkje tilgjengeleg. I dag er han midtpunktet for den russiske flyforskinga – med fleire kontrollstasjonar og rullebaner, mellom anna den største i Europa med ei lengd på 5,4 km og ei breidde på 120 m.

Dessutan finn ein mellom anna forskningsinstitutta og høgskulane:
 Det sentrale aerohydrodynamiske instituttet (TsAGI)
 M. M. Gromov flyforskningsinstitutt (LII)
 Det vitenskapelige forskningsinstitutt for luftfartsinstrumentering og -utstyr (NIIAO)
 Skule for MiG-testpilotar

Her finn òg den internasjonale luft- og romfartsutstillinga MAKS stad anna kvart år.

Bakgrunnsstoff 
 Zjukovskij på mojgorod.ru (russisk)

Busetnader grunnlagde i 1935
Novosjakhtinsk

Novosjakhtinsk (russisk Новоша́хтинск) er ein by i Rostov oblast i Russland med om lag 115 000 innbyggjarar (2007). Han ligg ved grensa til Ukraina, rundt 60 km nord for Rostov-na-Donu. 

Novosjakhtinsk vart grunnlagt i 1939 i samband med utbygging av kolgruver i området. Kolgruvene er òg i dag hovudnæringa i byen.

Kjelder 
 Denne artikkelen bygger på «Novosjakhtinsk» frå , den 7. januar 2009. 
 

Byar i Rostov oblast
Derbent

Derbent (russisk Дербе́нт, azerisk Dərbənd, lezgisk Дербент, avarisk Дербенд, persisk دربند, Darband) er ein by i Republikken Dagestan i Russland med om lag 110 000 innbyggjarar (2007). Han ligg ved kysten av Kaspihavet, rundt 120 km søraust for Makhatsjkala. 

Derbent er den sørlegaste byen i Russland og den nest største byen i Dagestan. Den største etniske gruppa er azeriar, følgt av lezginar og tabasaranare. Bynamnet er avleidd av det persiske Darband («lukka port»). 

I år 728 invaderte arabarane byen og dei gjorde byen til eit sentrum for kunst og handel. Mongolane erobra byen i 1220. Byen har etter dette høyrt til både persarar og tyrkarar. I 1806 vart byen ein del av Russland.

Dei gamle festningsverka ved byen vart i 2003 innskrive på verdsarvlista til UNESCO.

Kjelder 
 Denne artikkelen bygger på «Derbent» frå , den 7. januar 2009. 
 

Verdsarv i Russland
Glazov

Glazov (russisk Гла́зов, udmurtisk Глазкар – Glazkar) er ein by i Republikken Udmurtia i Russland med om lag 100 000 innbyggjarar. Han ligg ved elva Tsjeptsa, 150 km nord for Izjevsk. 

Byen vart grunnlagt som ein landsby på 1500-talet og fekk bystatus i 1780. 

Under den russiske borgarkrigen var byen militært viktig. Han vart erobra av Koltsjak sin general Anatolij Pepeljajev 2. juni 1919.

Glazov ligg ved den transsibirske jernbanen. 

Byen er kjent for Tsjepetsk Mekaniske Fabrikk, som er hovudprodusenten av uran, zirkonium og kalsium-metall til atomkraftverk, militære og romfartsteknologi i Russland. Byen har òg verksemder innan treforedling-, tekstil- og næringsmiddelindustri.

Busetnader grunnlagde på 1500-talet
Ust-Ilimsk

Ust-Ilimsk (russisk Усть-Или́мск) er ein by i Irkutsk oblast i Russland med om lag 100 000 innbyggjarar. Han ligg ved elva Angara, rundt 650 km nord for Irkutsk. 

Han vart grunnlagt i 1966 i samband med bygginga av Ust-Ilimsk vasskraftverk i Angara og fekk bystatus i 1973.

Ust-Ilimsk lufthamn ligg 15 km nordvest for byen.

Kjelder 
 Denne artikkelen bygger på «Ust-Ilimsk» frå , den 7. januar 2009. 
 

Busetnader grunnlagde i 1966
Heilagdag

Sjå òg Heilagdagar i Noreg
Ein heilagdag eller helgedag er i ein høgtidsdag avsett til gudstenestelege handlingar. Offentlege heilagdagar er dagar med lovfesta heilagdagsfred. 

Heilagdagsfreden har i Noreg til formål å 
 verne om det gudstenesta
 verne om den allmenne freden på heilagdagane og gje høgtida ro og vørdnad

Heilagdagslovgivinga vernar òg arbeidstakarane sine rettar til å få fri frå arbeid på heilagdagane. Heilagdagsfredning kan òg gjelde innan fiskeri, slik at det er forbode å setje eller trekke fiskereiskap på visse heilagdagar.

Bakgrunnen for dei kristne heilagdagane er det tredje bodordet om å holde kviledagen heilag. Dei første kristne heldt som jødane den sjuande dagen (laurdagen) som kviledag, i samsvar med tradisjonen frå Det gamle testamentet. Etterkvart byrja dei kristne å feire Jesu oppstode på søndagen, og søndagen tok plassen frå sabbaten som heilagdag. Likevel er det nokre kristne samfunn, mellom dei adventistane, som held på laurdagen som kviledag.

Talet på heilagdagar varierer frå land til land, og det har variert gjennom tidene.

Sjå òg 
 Lov om helligdager og helligdagsfred
 Lov om 1 og 17 mai som høgtidsdager 
 Fiske og fangst i sjøen på søn- og helligdager

Kjelder 
 Almanakk for Noreg 2008, Universitetet i Oslo ISBN 978-82-05-36607-7

Kristne høgtider
Arbeidsliv
Zelenodolsk i Russland

Zelenodolsk (russisk Зеленодо́льск, tatarisk Yäşel Üzän) er ein by i Republikken Tatarstan i Russland med om lag 100 000 innbyggjarar Han ligg på venstre (nordre) sida av elva Volga, rundt 40 km vest for Kazan. 

Zelenodolsk vart grunnlagt i 1865 som ein landsby med namn Kabatsjisjtsje. Seinare heitte han Zeljonyj Dol (russisk: Зелёный Дол), som dagens namn utvikla seg frå. Han fekk bystatus i 1932 som Zelenodolsk.

Kjelder 
 Denne artikkelen bygger på «Zelenodolsk (Russland)» frå , den 7. januar 2009. 
 

Busetnader grunnlagde i 1865
Byar ved Volga
Tommelpiano

Mbira, sansa, likembe, kalimba eller marimba er eit afrikansk musikkinstrument, som av europearane vart kalla tommelpiano eller knipse-lamellofon. Det består av ei lita plate eller resonator som det i vifteform er festa fjører (eller lamellar) til av metall, bambus eller liknande til. Desse vert knipsa med tommelfingrane. Lengda av den frittsvingande delen av kvar lamell avgjer tonehøgda. 

Instrumentet har mange namn, avhengig av kor i Afrika ein er. Døme på namn: Mbira, nbila, mbira huru, mbira njari, mbira nyunga nyunga, marimba, karimba, kalimba, likembe og okeme. Det finst i mange forskjellige variantar både i utforming og stemming. Tradisjonelt er det berre kjend i Afrika og blant enkelte afroamerikanske folkegrupper. 

Dette instrumentet er svært populært nytta innan musikkpedagogikk sidan det er rimeleg enkelt instrument å utøve, så lenge det består av 2-15 tangentar. I seinare tid har det vorte produsert tommelpiano med eit spekter på heile 4-5 oktavar.

Kjelder
 mbira i Store norske leksikon. 

Afrikanske musikkinstrument
Lamellofonar

de:Kalimba
nl:Kalimba
pt:Calimba
Bispemøtet

Bispemøtet er eit lovfesta organ i Den norske kyrkja. Det er samansett av alle dei tenestegjerande biskopane i Den norske kyrkja. 

Bispemøtet er samla to gongar for året. Møtet vel preses for fire år i gongen. Bispemøtet uttaler seg til saker det får oversendt frå kyrkjedepartementet eller kyrkjemøtet.

Bakgrunnsstoff 
 www.kyrkja.no Info om Bispemøtet

Den norske kyrkja
Irgun

Irgun «Den nationale militære organisasjonen» var ei valdeleg sionistisk rørsle som opererte i Palestina i åra 1931 til 1948. Organisasjonen utførte valdelege åtak, spesielt mot britane som okkuperte Palestina på denne tida, og vert av mange sett på som ein terrororistgruppe. Det mest kjendte åtaket til Irgun var bombinga av King David Hotel i 1946, der 91 menneske vart drepne og 46 vart såra . Menachem Begin, som var statsminister i Israel frå 1977 til 1983 var leiar av Irgun då åtaket vart utført.

Kjelder 

Terroristgrupper
Sionisme
Palestinsk historie
Votkinsk

Votkinsk (russisk Воткинск, udmurtisk Вотка – Votka) er ein industriby i Republikken Udmurtia i Russland med om lag 100 000 innbyggjarar. Byen ligg rundt 50 km nordaust for Izjevsk. 

Votkinsk vart grunnlagt i 1759 i samband med bygginga av eit hammarverk. I 1935 fekk han innvilga bystatus.

Votkinsk har ein variert industri og av dei største verksemdene er maskinbyggingsselskapet Votkinskij Zavod, som har opphavet sitt i det opphavlege hammarverket i byen og som i dag mellom anna produserer rakettar av typen Topol-M.

Kjende personar frå Votkinsk 

 Pjotr Tsjajkovskij, komponist
 Rudolf Povarnitsyn, høgdehoppar

Bakgrunnsstoff 
 Nettstad for Tsjajkovskij-museum  (russisk)
 Nettstad for rakettprodusenten Votkinskij Zavod (russisk / engelsk)
 Bilete frå Votkinsk

Kjelder 
 Denne artikkelen bygger på «Votkinsk» frå , den 7. januar 2009. 
 

Busetnader grunnlagde i 1759
Frode Elsness

Frode Elsness () er ein norsk sjakkspelar. Han blei Noregsmeister i sjakk i 2008. Frode Elsness blei utnemnd til Internasjonal Meister i sjakk (IM) i 2001. 

I Noregsmeisterskapen i sjakk i Tønsberg 5-13. juli 2008 delte Frode Elsness førsteplassen med Jon Ludvig Hammer, begge med 6,5 poeng på 9 rundar. . Det var dermed nødvendig med omkamp om NM-tittelen. I omkampen i Moss 26-27. september 2008 vann Frode Elsness det første partiet, og stod best i det andre då Hammer baud remis, noko Elsness naturlegvis tok i mot. Dermed kunne Frode Elsness motta kongepokalen.

Frode Elsness har delteke på det norske landslaget i sjakk-OL (VM for landslag) 6 gongar, i 1996, 2000, 2004, 2010, 2012 og 2014. 

I 1990 vart Elsness junior-noregsmeister i sjakk. I 2007 vann Elsness det opne NM i hurtigsjakk.

Frode Elsness har to innteikningar i stormeister-tittelen. Den første kom i seriesjakken sesongen 2009-2010, med 7 poeng på 9 parti. Det andre kom i Oslo Chess International i oktober 2011, med 6 av 9 mot sterk motstand. Han har allereie klart kravet om eigen rating på over 2500, med 2506 pr. 1. november 2011, og manglar "berre" det tredje avgjerande stormeister-resultatet for å bli stormeister. 

Frode Elsness er no medlem av Schakklubben av 1911. Frode Elsness er lege av utdanning, og arbeider som allmennlege.

Bakgrunnsstoff 
 Frode Elsness sine parti hos www.chessgames.com
 Frode Elsness sine parti hos NorBase
 Frode Elsness sin rating hos verdssjakkforbundet FIDE

Kjelder 
 Norsk Sjakkblad nr. 4, 2008, s. 10-13
 Norsk Sjakkblad nr. 5, 2008, s. 10-11
 Olimpbase, database over sjakk-olympiadar mv
 Øystein Brekke: Norske sjakktrekk. Norges Sjakkforbund 100 år 1914-2014. Norges Sjakkforbund 2014, ISBN 978-82-991916-2-3

Fotnotar 

norske sjakkspelarar
Internasjonale meistrar i sjakk
Noregsmeistrar i sjakk
Junior-noregsmeistrar i sjakk
Sjakkolympiadedeltakarar
Kongepokalvinnarar
Balasjov

Balasjov (russisk Балашо́в) er ein by i Saratov oblast i Russland med om lag 95 000 innbyggjarar. Han ligg ved elva Khopjor, rundt 200 km vest for Saratov. 

Balasjov flybase ligg 10 km aust for byen.

Byar i Saratov oblast
Nojabrsk

Nojabrsk (russisk Ноя́брьск) er den største byen i det autonome området Jamalo-Nenetsk i Russland med om lag 110 000 innbyggjarar (2007). Byen ligg rundt 560 km søraust for Salekhard og 870 km nordaust for Tjumen.

Historie 

Nojabrsk er ein ung by og vart grunnlagd i 1976. I 1982 fekk han bystatus. Byen oppstod som følgje av utbygginga av oljefeltet «Kholmogorskoje». Det vart bygt jernbane fram til staden og oppført bustader for arbeidarane. Busetnaden voks opp rundt jernbanestasjonen Nojabrskaja og i oktober 1976 vart busetnaden Nojabrsk offisielt grunnlagt. Namnet kjem frå det russiske ordet for november: Ноя́брь – nojabr. Ved utgangen av same år hadde han 1 523 innbyggjarar. Busetnaden voks stadig vidare, og skular og gater vart bygt.

Økonomi og næringsliv 
Byen ligg midt i dei vestsibirske oljefelta og hovudnæringa er naturleg nok oljeutvinning. Selskapet Gazprom Neft er sterkt representert i området.

Transport 
Nojabrsk lufthamn ligg seks kilometer vest for byen, med ruter til Moskva, Salekhard og fleire andre destinasjonar.

Byen ligg ved jernbanen Tjumen–Novyj Urengoj. Byen er delt i ein mindre sørleg del, Nojabrsk-I og ein større nordleg del, Nojabrsk-II. Kvar bydel har sin eigen jernbanestasjon, noko som gjennom åra har forvirra mange nye tilreisande. Jernbanelinja skil bustaddelen i byen frå industriområdA som tener oljefelta.

Bakgrunnsstoff 
 Fotogalleri  (russisk)
 Informasjon om Nojabrsk  (engelsk)

Kjelder 
 Denne artikkelen bygger på «Nojabrsk» frå , den 8. januar 2009. 
 

Busetnader grunnlagde i 1976
Mitsjurinsk

Mitsjurinsk (russisk Мичу́ринск) er den nest største byen i Tambov oblast i Russland med om lag 90 000 innbyggjarar. Han ligg 65 km vest for Tambov. 

Han vart grunnlagt i 1635 som ein utpost ved den sørlege grensa til Russland og fekk bystatus i 1779. Byen heitte Kozlov (russisk: Козло́в) fram til 1932. Byen er kalla opp etter den russiske vitskapsmannen Ivan Mitsjurin.

Bakgrunnsstoff 
 Bilete frå Mitsjurinsk (russisk)

Kjelder 
 Denne artikkelen bygger på «Mitsjurinsk» frå , den 8. januar 2009. 
 

Busetnader grunnlagde i 1635
Zjeleznogorsk i Kursk oblast

Sjå òg Zjeleznogorsk
Zjeleznogorsk (russisk Железного́рск) er ein by i Kursk oblast i Russland med om lag 95 000 innbyggjarar. Han ligg rundt 90 km nordvest for Kursk. 

Zjeleznogorsk vart grunnlagd i 1957 i samband med utbygging av jernmalmførekomstar i Kursk magnetiske anomali. Han fekk bystatus i 1962.

Busetnader grunnlagde i 1957
Novouralsk

Novouralsk (russisk skrift Новоура́льск) er ein lukka by i Sverdlovsk oblast i Russland med om lag 95 000 innbyggjarar. 

Byen Novouralsk, tidlegare kjend som Sverdlovsk-44, ligg på austsida av Uralfjella, rundt 60 km nordvest for Jekaterinburg. Sjølv om byen vart grunnlagt under den andre verdskrigen og fekk namnet Novouralsk i 1954, så vart han heldt hemmeleg heilt til 1994 og han har framleis status som «lukka by». Økonomien i byen er dominert av atomindustri, i tillegg til bil- og bygningsindustri.

Økonomi og industri 
Byen er heimstad for Ural elektro-kjemiske fabrikk, som har anrikning av uran og utvikling av sentrifugeteknologi til dette føremålet som viktigaste oppgåve, i tillegg til framstilling av instrument og industrisystem for atomindustrien. Fabrikken hadde det første gassdiffusjons-anrikningsanlegget i Sovjetunionen og vart sett i drift i 1949. I 1950 vart visse tekniske vanskar løyst og fabrikken kunne framstille fleire titals kilo 90% anrika uran. Den opphavlege fabrikken, kalla D-1, vart utvida med fabrikken D-3 i 1951 og D-4 og D-5 i 1953. Tenestemenn frå Ministeriet for atomindustri (Minatom) uttalte ein gong at Sverdlovsk-44 var den einaste fabrikken dei nokon gong nytta til å framstille høganrika uran til våpenbruk. 
 
Fabrikken er førande i utviklinga av russisk sentrifugeteknologi og har nytta sjuandegenerasjons gassentrifuger sidan 1996 og har òg utvikla åttandegenerasjons sentrifuger. Fabrikken produserer no òg låganrikt uran ved hjelp av sentrifugeteknologi. Han er ein av fire russiske anrikningsanlegg.

Ein annan større industribedrift var Urals bilmotorfabrikk, som vart grunnlagt i 1967. Bedrifta var eit dotterselskap av Likhatsjov Moskva bilmotorfabrikk. Ural bilmotorfabrikk gjekk konkurs i 2000 og vart seinare kjøpt opp av Ural bilar og motorar, ein russisk-kinesisk joint venture for bilproduksjon.

Kjelder 
 Denne artikkelen bygger på «Novouralsk» frå , den 8. januar 2009.

Bakgrunnsstoff 
 Novouralsk si historie
 Offentleg nettstad for Novouralsk

Lukka byar
Busetnader grunnlagde i 1941
Angrerettloven

Angrerettloven eller angrerettlova er ein lov som har som funksjon å verne forbrukarar som handlar under spesielle forhold. Lova er laga for å verne kundar mot aggressive eller spesielle typar næringsverksemd, som messer, dør-til-dør-sal og liknande. Angrerett gjeld sal utanfor fast utsalsstad, når avtalt samla varepris medrekna frakt er over 300 norske kroner. Den gjeld også ved fjernsal som internetthandel, telefonsal eller postordre, uavhengig av vareprisen.

Vilkår 

For at ein skal kunne nytte angrerettloven, må nokre vilkår vere oppfylte:
 Kjøpet må vere eit forbrukarkjøp. (Vara skal ikkje nyttast i arbeidssamanheng og kjøpar må vere ein person; ikkje ei gruppe personar.)
 Kjøpet må enten vere eit fjernsal jf. angrerettsloven § 6a, eller eit kjøp utanfor fast utsalsstad, jf. § 6d Det er altså ikkje lovfesta angrerett på varer kjøpt i vanleg butikk.

Unntak 
Sjølv om alle vilkåra er oppfylte, kan det hende angreretten ikkje kan nyttast, dersom:
 Kjøpet er blitt gjort gjennom ein salsautomat eller anna automatisert forretningslokale.
 Avtalt samla varepris for handelen, medrekna frakt, er under 300 norske kroner.
 Kjøpet er gjort ved auksjon, bortsett i frå dei som blir arrangerte utelukkande ved hjelp av fjernkommunikasjon. (eksempelvis nettauksjonar).
 Avtala gjeld sal eller oppføring av fast eigedom eller rettar i fast eigedom, bortsett frå utleige.

Kjelder

Fotnotar 

Norske lover
Kontraktsrett
Kinesjma

Kinesjma (russisk Кинешма) er den nest største byen i Ivanovo oblast i Russland med om lag 95 000 innbyggjarar. Han ligg rundt 90 km nordaust for Ivanovo og strekkjer seg over 15 kilometer langs Volga.

Historie 
Kinesjma vart første gong nemnt som ein posad i 1429. I 1504 gav Ivan III han til fyrst Fjodor Belskij, som flykta til Moskva frå Litauen og gifta seg med niesa til Ivan. Seinare gav Ivan den grufulle Kinesjma til Ivan Sjuiskij, men etter sistnemnte døydde vart han returnert til tsaren i 1587. På 15- og 1600-talet var Kinesjma eit viktig fiskerisenter, som leverte stør til tsaren. I 1608 vart byen plyndra to gonger av polakkane. Frå 1700-talet har hovudindustrien i byen vore framstilling av tekstilar.

Attraksjonar 
Det viktigaste landemerket i Kinesjma er Treeiningskatedralen, bygt i 1838–1845 i ein typisk nyklassisistisk arkitektur. Det er òg fleire 1700-talskyrkjer i byen.

Kjelder 
 Denne artikkelen bygger på «Kinesjma» frå , den 8. januar 2009. 
 

Byar ved Volga
Novyj Urengoj

Novyj Urengoj (russisk skrift Но́вый Уренго́й) er ein by i det autonome området Jamalo-Nenetsk i Russland med om lag 115 000 innbyggjarar (2007). Byen ligg rundt 450 km aust for Salekhard. I folketeljinga i 2002 hadde han 94 456 og den store auken fram til 2007 skuldast at to nærliggande busetjingar vart slått saman med Novyj Urengoj i 2004.

Den største verksemda i byen er utvinning av olje og gass, med eit av dei største gassfelta i verda i området og gode utsikter til framtidige funn. Gassproduksjonen i området vert drive i regi av det statlege russiske gasselskapet Gazprom.

Byen er endepunkt for jernbanen Tjumen-Novyj Urengoj. Novyj Urengoj lufthamn ligg 4 km sørvest for byen.

Bakgrunnsstoff 
 Offisiell nettstad for Novyj Urengoj  (russisk)
 Byportal (russisk)
 Informasjon om Novyj Urengoj på nettstaden til regionen Jamalo-Nenetsk  (engelsk)
 Livet i Novyj Urengoj under den sibirske vinteren  (tysk)

Busetnader grunnlagde i 1973